מקום נחמד הנמצא בקצה רחוב קרוב לשפת הים, הכולל חניה פרטית, במיקום מצוין ממנו ניתן להגיע ברכב למגוון אטרקציות ואתרי תיירות.
את בעל הבית-פרנצסקו לא פגשנו, הכל התנהל באנגלית בהודעות או בשיחת טלפון, הוא ענה במהירות בנחמדות ובאדיבות.
עם זאת כמי שמטיילים הרבה אני מרגיש מחוייבות לציין מספר דברים בדירה כמידע לאורחים עתידיים:
1. הדירה מפוצלת לשתי יחידות, ולכן יש בעיה עם עומס על מערכת החשמל מה שגורם לניתוק החשמל, כך למשל לא ניתן להדליק מזגן ותנור בו זמנית, יתרה מזאת בגלל החלוקה גם אם בדירה השניה מדליקים מזגן או הרבה מכשירי חשמל זה יוצר עומס שגורם לניתוק החשמל.
לנו היו 3 הפסקות חשמל בימים שונים פעם בגלל שהדלקנו תנור ומזגן וביום אחר בגלל שהשכן הדליק הרבה מכשירי חשמל ויצר עומס, כך מצאתי את עצמי בשעת לילה מאוחרת מתקשר לבעל הדירה ששלח אותי לבדוק אצל השכן ….
2. בעיה נוספת היא שהמים בדירה עובדים על משאבה וכאשר אין חשמל אין גם מים …
3. היו לנו לפחות 2 פעמים שנגמרו ה מים החמים במקלחת… לא ברור למה
4. המטבח בדירה מאוד צר ויכול להכיל אדם אחד בעת בישול. התנור בדירה מקצר גם אם מפעילים רק אותו בלבד, לא ברור אם זה בגלל עומס … בכל אופן לא השתמשנו בו למרות שרצינו.
5. המים בברזים היו מלוחים, נראה כי הם מגיעים ממערכת התפלה, אנחנו השתמשנו בבקבוקי מים לשתיה. מבחינתנו אין בעיה רק שאף אחד לא טרח ליידע אותנו.
6. האינטרנט בדירה היה טוב בחלקים מסויימים ובחלקים אחרים היה איטי מאוד.
לסיכום מקום מקסים על חוף הים, דירה מאובזרת, בעל בית אדיב ונחמד עם הרבה פוטנציאל נושא החשמל והאינטרנט קצת פגע בהנאה מהמקום.